**A VERSENYKIÍRÁS A 2013/2014-ES TANÉVRE**

**Kozma László XII. Országos Informatika Alkalmazói**

**Tanulmányi Verseny**

**5-6. évfolyam részére**

**A verseny meghirdetője: Informatika - Számítástechnika Tanárok Egyesülete**

* **A verseny célja:** az informatikában tehetséges diákok számára lehetőséget teremteni az országos szintű megmérettetésre
* az informatika-alkalmazói ismeretek, az informatikai eszközök elsajátításának, az ismeretek készség szintű használatának egységes versenykeretek közötti mérése
* az informatika tantervi követelményei alapján történő tehetséggondozás folyamatának elősegítése

A verseny kategóriái korcsoportok szerint:

5. évfolyam

6. évfolyam

**A jelentkezés és a részvétel feltételei:** A versenyre az ország valamennyi oktatási intézménye, intézményenként maximum 3 versenyzőt nevezhet az 5., és maximum 3 versenyzőt nevezhet a 6. évfolyamos tanulói közül.

A szülői nyilatkozat letölthető a [www.isze.hu](http://www.isze.hu) honlapról, melyet az iskola őriz meg. Az eljárásnál figyelembe kell venni a 47/2013. (VII. 4.) EMMIrendeletet.

**A versenyen való részvétel kizáró okai:** Az adatszolgáltatási, és a határidők (szabályok) betartásának hiánya kizárási ok. Hiányosan, illetve hibásan kitöltött nevezési lapokat a Versenybizottság nem fogad el.

**A nevezés módja, határideje**:

Nevezni az ISZE honlapján ([www.isze.hu](http://www.isze.hu)) található nevezési lap elektronikus kitöltésével lehet. A nevezést igazoló adatlapot VÁLTOZTATÁS nélkül kinyomtatva, az iskola igazgatója aláírásával hitelesíti, melyet az ISZE 1133 Budapest, Vág u. 2/C. postacímre kell elküldeni a megadott határidőre. (*Postafiók megszűnt!)*

A nevezés csak akkor érvényes, ha az elektronikus adatlap beérkezik a nevezési határidőn belül és a papír alapú visszaigazoló levelet november 30-ig postára adták.

**Nevezési határidő: 2013. november 30.** (postabélyegző legutolsó napja)

**Nevezési díj:** **nincs**

**Fordulók:**

1. forduló: **2014. február 12.**

a döntőbe jutott versenyzők értesítése: **2014. április 3.**

2. forduló: **2014. április 26.**

A verseny fő témái:

* Grafika
* Szövegszerkesztés
* Prezentációkészítés
* Internet-használat

Ezen belül a feladatok felépítése:

* Reprodukciós, vagy irányított feladatok, meghatározott szempontok szerint
* Egyéni kreativitást igénylő komplex feladatok

**A versenyfeladatok az alábbi programokkal megoldhatók:**

* Windows operációs rendszer (Windows 7)
* Microsoft Office 2007-es, 2010-es programcsomag (Word, PowerPoint)
* Paint
* Internet Explorer

**A továbbjutás feltétele, módja az egyes fordulókból:**

**Első, iskolai forduló:**

Az iskolai fordulót az iskolai jelentkezések alapján az iskolák bonyolítják le. A feladatokat a kiíró biztosítja.

Az iskolai felelős a tanulók dolgozatait elküldi a kiírónak. A dolgozatok javítását a kiíró által megbízott országos versenybizottság végzi.

Az érintett dolgozatok javítását és a továbbjutási ponthatár megállapítását követően a kiíró értesíti a továbbjutókat.

Az első fordulóból kategóriánként maximum **10 versenyző** jut a döntőbe.

**Második forduló, országos döntő:**

A kiíró által felkért helyen, a kiíró által megbízott versenybizottság – az iskolai versenyeken elért eredmények alapján – bejutott versenyzők részére országos döntőt szervez.

A feladatokat a versenybizottság értékeli, megállapítja és kihirdeti a verseny kategóriánkénti végeredményét.

**Az eredmények közzétételének módja:**

A verseny eredményei az ISZE honlapján megtekinthetőek lesznek: [www.isze.hu](http://www.isze.hu)

**Díjazás:**

A döntő valamennyi résztvevője oklevelet kap, és kategóriánként az első 3 helyezett tárgyjutalomban részesül. A legtöbb pontszámot elért versenyző viselheti az **„Informatikus Diák”** címet.

**A szervezők elérhetősége:**

Informatika - Számítástechnika Tanárok Egyesülete  
1133 Budapest, Vág u 2/C. Fsz/2.  
tel/fax: 1/462-0415

e-mail: [isze@isze.hu](mailto:isze@isze.hu)